钦定古今图书集成/方舆汇编/职方典/第1185卷 > 《费仙祠龙湫歌》瞿九思
## 钦定古今图书集成/方舆汇编/职方典/第1185卷 > 《费仙祠龙湫歌》瞿九思

我闻“横冈有山山东头，蛟龙作窟多龙湫。其下绝壑
深潭不知几千尺。仙人往往称灵丘，谁为此者乃尔。
水声怒吼自触激，费家儿子才淹留。我有所亲在山
麓，干家兄弟吾姨族。有时咏歌来舞雩，郎君有传长
披读。君去如今几朝代，鬼物精灵仍不改。只今尚有
云浮浮，四时谷口风飕飕。此地君民百不忧，五风十”
雨将何求？村醪社鼓今千秋。忆昔亲征陈友谅，君来
隐见鄱阳湖。底事君真神绝异，人今庙宇康山住。前
岁江头虎负隅，烹肌吸骨无完肤，须臾有诏还京都，
莫是皇天遣使君来驱，风雷倒走蛟龙趋，登时黄云
扫尽青天孤。天乎！天乎！安得借君甘霖雨天下，坐令
四海无干枯。